Várjunk két napot, és meglátjuk!
A felesleges antibiotikum-használat visszaszorulását remélik attól az új ajánlástól, amely a gyermekkori fülgyulladás enyhébb formáinál megfigyelési idõszakot javasol az antibiotikumos kezelés megkezdése elõtt.
Nem feltétlenül szükséges azonnal antibiotikummal kezelni a gyermekkori fülgyulladást, az enyhébb esetekben - fájdalomcsillapítás mellett - a gyermek néhány napon belül anélkül is jobban lesz - olvasható az Amerikai Gyermekgyógyászati Társaság új ajánlásában. A legújabb irányelvek szerint hat hónapos és kétéves kor közötti gyermekeknél érdemes 48 órát várni az antibiotikumos kezelés megkezdésével, amennyiben a gyulladás csak az egyik fület érinti, nincs egyéb komplikáció és a gyermek láza sem túl magas. Nagyobb gyerekeknél kétoldali gyulladás esetén is javasolják a kétnapos két napos "türelmi idõt", ha a gyulladás enyhe.

Korábbi vizsgálatokból kiderült, hogy a gyermekkori fülgyulladások enyhébb formái néhány nap alatt antibiotikumok nélkül, a fájdalom folyamatos csillapítása mellett is sokat javulnak, így a kezelés elhalasztása ilyen esetben nem jelent hátrányt a gyermeknek. A statisztikák szerint a fülgyulladás - fõként az akut középfülgyulladás - a gyermekeket érintõ leggyakoribb bakteriális fertõzés, amelyre a legtöbb esetben azonnali antibiotikum-kúrát szoktak felírni. Sok esetben ráadásul a fülgyulladás kiújulásának megelõzésére további antibiotikumot írnak fel a gyermeknek.

Amikor nem szabad várni

Természetesen vannak olyan esetek, amikor nem szabad késlekedni az antibiotikumos kezelés megkezdésével: azonnali cselekvésre van szükség, ha a fülgyulladás súlyos, nagy fájdalommal és 39 fok fölötti lázzal párosul, esetleg megrepedt a dobhártya, vagy két éven aluli gyermeknél a gyulladás mindkét fület érinti. Szintén célszerû a kúrát megkezdeni abban az esetben, ha nincs lehetõség a gyermeket két nap múlva újra megvizsgálni.

Egy korábbi felmérésbõl kiderült, hogy a "várjunk két napot, és meglátjuk" hozzáállástól sok szülõ ódzkodik, és inkább a kezelés azonnali megkezdését részesíti elõnyben. A mostani ajánlás nem titkolt célja a túlzott antibiotikum-fogyasztás visszaszorítása, de az orvosnak természetesen minden esetben egyénileg kell mérlegelnie a kezelés elõnyeit és hátrányait.
fülfájás fül-orr-gégészet baktérium-fertõzés baktérium fülgyulladás baktériumok gyermekegészség egészség antibiotikumok fül antibiotikum egészségmegõrzés